רופרט אוורט

רופרט ג'יימס הקטור אוורט (באנגלית: Rupert James Hector Everett; נולד ב-29 במאי 1959) הוא שחקן אנגלי. התגלה לראשונה ב-1981 כשלוהק למחזה "ארץ אחרת" מאת ג'וליאן מיטשל בתפקיד הסטודנט ההומוסקסואל בפנימיה באנגליה. בהמשך הופיע בסרטי קולנוע רבים בהם "החתונה של החבר שלי", "הדבר הטוב הבא", "בעל אידיאלי" ובסרטי ההמשך לסרט "שרק".

קורות חייו
רופרט אוורט נולד בנורפוק, אמו היא שרה לבית מקלין ואביו מייג'ור אנתוני מייקל אוורט, היה איש עסקים ושירת בצבא הבריטי. מצד אמו הוא צאצא למשפחת הברונט ויוויאן מטרלווארן ומשפחת הברון הגרמני פון שמידרן. הוא אחיין של הדיפלומט דונלד מקלין שהיה מרגל וסוכן כפול עבור הסובייטים. 

מגיל שבע התחנך בבית הספר פארלי שבהמפשייר, מאוחר יותר למד ב"אמפלפורת' קולג'" בית ספר של נזירים בנדיקטים ביורקשייר. בגיל 15 נשר מבית הספר ונסע ללונדון כשבכוונתו להיות שחקן. בריאיון ל-US magazine סיפר שעבד למחייתו כזונה ממין זכר עבור כסף וסמים. הוא סולק מבית הספר "Central School of Speech and Drama" בגלל מרדנות, נסע לסקוטלנד ומצא עבודה ב"תיאטרון סיטיזן" בגלאזגו.

קריירה
הפריצה בקריירה שלו הייתה ב-1981 כששיחק במחזה "ארץ אחרת" בתפקיד תלמיד הומוסקסואל, לצידו של קנת בראנה. אחר כך גילם את אותה דמות בסרט הקולנוע באותו שם בהשתתפות קולין פירת'. ב-1985 שיחק בסרט "לרקוד עם זר" ועתידו הקולנועי נראה מבטיח. ב-1987 השתתף בסרט "לבבות האש" שהיה כישלון קופתי. באותה תקופה הקליט אוורט אלבום פופ בשם "Generation Of Loneliness" הקהל לא קיבל את השינוי בברכה. עד מהרה עזב את עולם הפופ, וחזר אליו רק בעקיפין כשהקליט קולות רקע לביצוע של מדונה לשיר "American Pie" ולשירו של רובי ויליאמס "They Can't Take That Away from Me".

ב-1989 עבר אוורט להתגורר בפריז שם כתב רומן בשם "Hello, Darling, Are You Working?". ב-1990 חזר לקולנוע בסרט "תשוקה זרה", ובהמשך הופיע במספר סרטים נוספים במידה שונה של הצלחה. בשנות התשעים שימשה דמותו של אוורט השראה לקומיקס האיטלקי דילן דוג, של טיציאנו סקלאבי. ב-1995 פרסם רומן נוסף בשם "The Hairdressers of St. Tropez".

הקריירה שלו קבלה חיזוק כשגילם את החבר ההומו בסרט "החתונה של החבר שלי" בכיכובה של ג'וליה רוברטס. ב-1999 שוב שיחק כהומוסקסואל בדמות ראשית בסרטה של מדונה "הדבר הטוב הבא". מאז הופיע בסרטים בדרך כלל בתפקיד ראשי.

בשנות האלפיים חזר אוורט לכתיבה. הוא כותב ועורך במגזין "ואניטי פייר". עוד כתב תסריט ומחזה על שנותיו האחרונות של אוסקר ויילד. בשנת 2006 פרסם אוטוביוגרפיה בשם "Red Carpets and Other Banana Skins", בו סיפר בין השאר על מערכת היחסים שהייתה לו עם שדרנית הטלוויזיה הבריטית פאולה ייטס.

ב-2007 הוביל אוורט את המצעד של המרדי גרא ההומו-לסבי בסידני. הוא השתתף בתפקיד כפול בסרט "טירוף של קולג'", והופיע בתוכניות טלוויזיה אחדות. ב-2009 הנחה תוכנית דוקומנטרית על המשורר לורד ביירון ששודרה בצ'אנל 4, בתוכנית הוא משחזר את צעדי המשורר בארצות הים התיכון ובאירופה. עוד ב-2009 שיחק בקומדיה "Wild Target" בכיכובו של ביל ניי.

הופעת הבכורה שלו בברודוויי הייתה בתיאטרון שוברט, במחזה "Blithe Spirit" מאת נואל קאוורד לצידה של אנג'לה לאנסברי.

פילמוגרפיה
 שנה שם שם באנגלית תפקיד הערות 1982 A Shocking Accident ג'רום ומר ות'רסבי סרט קצר 1983 Princess Daisy רם ולנסקי מיני-סדרה 1984 בארץ אחרת Another Country גאי בנט מבוסס על חייו של גאי ברג'ס בצעירותומועמד לפרס באפט"א לשחקן החדש הטוב ביותר 1985 לרקוד עם זר Dance with a Stranger דייוויד בלייקלי 1986 דואט לאחתDuet for One קונסטנטין קזניס 1987 Gli occhiali d'oro דויד לאטס סרט איטלקי לבבות האש Hearts of Fire ג'יימס קולט כרוניקה של מוות ידוע מראש Chronicle of a Death Foretold ביארדו סאן רומאן אהבה בניכר The Right-Hand Man לורד הארי איירונמינסטר סרט אוסטרלי, מבוסס על ספר באותו שם 1990 תשוקה זרה The Comfort of Strangers קולין 1992 בתוך מונקי זטרלנד Inside Monkey Zetterland סשה סרט אמריקאי עצמאי 1994 משהו ללבוש Prêt-à-Porter ג'ק לוונת'ל טירופו של המלך ג'ורג' Madness Of King George ג'ורג' הנסיך מוויילס Dellamorte Dellamore פרנצ'סקו דלאמורה שם נוסף "Cemetery Man" 1996 Dunston Checks In לורד רוטלדג' 1997 החתונה של החבר שלי My Best Friend's Wedding ג'ורג' דאונס American Comedy Award לשחקן המשנה המצחיק ביותר בסרט קולנועפרס סטלייט לשחקן המשנה הטוב ביותר - מחזמר או קומדיהמועמדות לפרס גלובוס הזהב לשחקן המשנה הטוב ביותר בסרט קולנועמועמדות לפרס באפט"א לשחקן המשנה הטוב ביותרמועמדות לפרסי הקולנוע של MTV לשחקן הקומי הטוב ביותר 1998 שייקספיר מאוהב Shakespeare in Love כריסטופר מרלו B. Monkey פול נוויל 1999 בעל אידיאלי An Ideal Husband לורד גורינג מועמדות לפרס גלובוס הזהב לשחקן הטוב ביותר בסרט מוזיקלי או קומדיהמועמדות לפרס האקדמיה האירופית לקולנוע לשחקן הטוב ביותרמועמדות לפרס סטלייט לשחקן הטוב ביותר - מחזמר או קומדיה המפקח גאדג'ט Inspector Gadget סנפורד סקולקס / ד"ר קלאו חלום ליל קיץ A Midsummer Night's Dream אוברון 2000 Paragraph 175 קריינות סרט דוקומנטרי הדבר הטוב הבא The Next Best Thing רוברט ויטאקר 2002 חשיבותה של רצינות The Importance of Being Earnest אלגרנון / "באנברי"המסע המופרע: הסרט The Wild Thornberrys Movie סלואן בלקברן דיבוב 2003 Unconditional Love דירק ס. To Kill a King צ'ארלס הראשון, מלך אנגליה יחסים מסוכנים Les Liaisons dangereuses הוויקונט סבסטיאן דה ולמונט מיני-סדרה 2004 המין היפה Stage Beauty צ'ארלס השני, מלך אנגליה שרק 2 Shrek 2 הנסיך מקסים דיבוב נאמנות זרה A Different Loyalty ליאו קאופילד שרלוק הולמס ותעלומת גרבי המשי Sherlock Holmes and the Case of the Silk Stocking שרלוק הולמס סרט טלוויזיה 2005 שקרים נפרדים Separate Lies ביל ביול סיפורי נרניה: האריה, המכשפה וארון הבגדים The Chronicles of Narnia: The Lion, the Witch and the Wardrobe השועל דיבוב 2007 אבק כוכבים Stardust סקונדוס שרק השלישי Shrek the Third הנסיך מקסים טירוף של קולג' St. Trinian's המנהלת קמילה פריטון / קרנבי פריטון 2009 טירוף של קולג' 2 St Trinian's 2: The Legend of Fritton's Gold המנהלת קמילה פריטון / קרנבי פריטון 2010 Wild Target פרגוסון 2011 היסטריה Hysteria לורד אדמונד סנט ג'ון סמיית' מראה שחורה, "15 מיליון נקודות" Black Mirror השופט הופ סדרת טלוויזיה 2012 הג'נטלמן האחרון Parade's End מארק טייטג'נס 2013 Justin and the Knights of Valour סוטה דיבוב 2015 יציאה מלכותית A Royal Night Out ג'ורג' השישי, מלך הממלכה המאוחדת 2016 המעון של מיס פרגרין לילדים משונים Miss Peregrine's Home for Peculiar Children הילד The Boy מלקולם 2018 הנסיך המאושר  The Happy Prince אוסקר ויילד גם במאי ותסריטאי 2020 Adult Material קרול קווין תפקיד ראשי; 4 פרקים2021 She Will תיראדור Warning צ'רליסרט קולנוע2022 השוטר שלי My Policeman פטריק המבוגר2022–2024מלכת הנחשים (אנ') The Serpent Queen קרל החמישי, קיסר האימפריה הרומית הקדושה 4 פרקים 2023 מצחיקה אחת (אנ') Funny Woman בריאן דבנהאמס תפקיד ראשי; 6 פרקים Everybody Loves Diamonds ג'ון לאבגרוב 6 פרקים נפוליאון  Napoleon ארתור ולסלי, הדוכס הראשון מוולינגטון Gray קווין טאג תפקיד ראשי; 8 פרקים 2025 Legend Has It זאל TBA Lead Heads Judas' Gospel קיפא Verona's Romeo & Juliet לורד קפולט

קישורים חיצוניים







קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:להט"בים בריטים
קטגוריה:מדבבים בריטים
קטגוריה:אל-הוריים
קטגוריה:אנגלים שנולדו ב-1959